Ισοκράτης, «Περί Ειρήνης» 1-2, «ἥκομεν γὰρ ἐκκλησιάσοντες» 
Αρχαία ελληνικά θεωρητικής κατεύθυνσης β΄ λυκείου
Φύλλο εργασίας 4, κοινό για όλες τις ομάδες (ερμηνεία, εισαγωγικά, λεξιλόγιο)
[1]  Ἅπαντες μὲν εἰώθασιν οἱ παριόντες ἐνθάδε ταῦτα μέγιστα φάσκειν εἶναι καὶ μάλιστα σπουδῆς ἄξια τῇ πόλει περὶ ὧν ἂν αὐτοὶ μέλλωσι συμβουλεύσειν· οὐ μὴν ἀλλ᾽ εἰ καὶ περὶ ἄλλων τινῶν πραγμάτων ἥρμοσε τοιαῦτα προειπεῖν, δοκεῖ μοι πρέπειν καὶ περὶ τῶν νῦν παρόντων ἐντεῦθεν ποιήσασθαι τὴν ἀρχήν. 

[2] ἥκομεν γὰρ ἐκκλησιάσοντες περὶ πολέμου καὶ εἰρήνης, ἃ μεγίστην ἔχει δύναμιν ἐν τῷ βίῳ τῷ τῶν ἀνθρώπων, καὶ περὶ ὧν ἀνάγκη τοὺς ὀρθῶς βουλευομένους ἄμεινον τῶν ἄλλων πράττειν. τὸ μὲν οὖν μέγεθος ὑπὲρ ὧν συνεληλύθαμεν τηλικοῦτόν ἐστιν.

Μπορείτε να δείτε το κείμενο και στο ψηφιακό σχολείο, εδώ: http://ebooks.edu.gr/modules/ebook/show.php/DSGL-B124/637/4099,18761/ 

Ερωτήσεις ερμηνευτικές
1. Με βάση τα ερμηνευτικά σχόλια του σχολικού βιβλίου http://ebooks.edu.gr/modules/ebook/show.php/DSGL-B124/637/4099,18761/ 

1.1. Με ποιον τρόπο γίνεται το κείμενο παραστατικό; Ποια εικόνα δημιουργεί;

1.2. Πώς μιλά για το θέμα του; Το ορίζει σαφώς ή έμμεσα μέσα από χαρακτηρισμούς; Τεκμηριώστε με συγκεκριμένες αναφορές στο κείμενο.

1.3. Ποιος είναι ο ρόλος της Εκκλησίας του Δήμου ως θεσμού της δημοκρατικής Αθήνας;

1.4. Πώς φαίνεται ο πολιτικός χαρακτήρας του θέματος; Αφορά τη ζωή μεμονομένων πολιτών;

1.5. Για ποιον λόγο ο Ισοκράτης ξανατονίζει τη σημασία του θέματος στο τέλος της δεύτερης παραγράφου;

Ερωτήσεις σχετικές με την Εισαγωγή 
http://ebooks.edu.gr/modules/ebook/show.php/DSGL-B124/637/4096,18718/  

Θυμηθείτε τα είδη των ρητορικών λόγων (Εισαγωγή, σ. 15-17) 

2.1. Σε ποια κατηγορία θα κατατάσσατε τον “Περί ειρήνης”;

2.2. Ποιοι είναι οι στόχοι ενός προοιμίου (Εισαγωγή, σ. 18: ενημέρωση, εύνοια και προσοχή). Επιτυγχάνονται;

2.3. Θυμηθείτε τι είναι τα “Ήθη” (Εισαγωγή, σ. 20). Υπάρχουν στο συγκεκριμένο προοίμιο;

2.4. Θυμηθείτε τι είναι τα “Πάθη” (Εισαγωγή, σ. 20). Υπάρχουν στο συγκεκριμένο προοίμιο;

2.5. Σύμφωνα με την Εισαγωγή “οι άνθρωποι αποφασίζουν περισσότερο συναισθηματικά παρά λογικά”. Αναπτύξτε σε μία παράγραφο με αιτιολόγηση την δική σας άποψη.

2.6. Που εκφωνούνταν οι λόγοι όπως ο “Περί Ειρήνης”; Εντοπίστε τον χώρο στους χάρτες Google (https://maps.google.gr/) ή στο Google Earth (χρειάζεται να εγκαταστήσετε το σχετικό λογισμικό στον υπολογιστή από εδώ: http://www.google.com/earth/ και μετά να κάνετε “αναζήτηση”: Πνύκα).

2.7. Ποια είναι η συνολική έκταση του “Περί Ειρήνης”; Θα μπορούσε να εκφωνηθεί μπροστά σε ακροατήριο; 

Ερωτήσεις λεξιλογίου
3.1. Για ποιον λόγο το σχολικό βιβλίο έχει τόσο πολλά γλωσσικά σχόλια; Κρίνετε ποια από αυτά σας είναι απαραίτητα και ποια δεν σας χρειάζονται.

3.2. Καταγράψτε τις λέξεις (και άρθρα, προθέσεις, κλπ) που διατηρούν και σήμερα την ίδια (ή πολύ κοντινή) σημασία; Πόσες είναι (39); Τι μέρος του λόγου (χωρίστε σε άκλιτα, ρήματα, ονόματα); Πόσες είναι όλες οι λέξεις του κειμένου; (83) Τι συμπέρασμα βγάζετε για το λεξιλόγιο της νεοελληνικής;

3.3. Δημιουργήστε ένα συννεφόλεξο του κειμένου με το http://www.wordle.net/. Ποιες είναι οι πιο συνηθισμένες λέξεις;

3.4. Ποια παραθετικά χρησιμοποιεί ο ρήτορας; Έχουν κάποιο συγκεκριμένο ρόλο για τη σημασία όσων λέει;

3.5. Ο Ισοκράτης χρησιμοποιεί επιθετικές μετοχές (οἱ παριόντες, τῶν νῦν παρόντων, τοὺς ὀρθῶς βουλευομένους). Θα μπορούσε να χρησιμοποιήσει δευτερεύουσες προτάσεις; Για ποιον λόγο επιλέγει μετοχές;

3.6. Δείτε τις σημερινές σημασίες της λέξης “εκκλησία” στο Λεξικό της Πύλης http://www.greek-language.gr/greekLang/modern_greek/tools/lexica/search.html?show=basket. Συγκρίνετε με τις σημασίες στην αρχαία ελληνική http://www.greek-language.gr/greekLang/ancient_greek/tools/lexicon/search.html?lq=%CE%B5%CE%BA%CE%BA%CE%BB%CE%B7%CF%83%CE%AF%CE%B1&dq=  

3.7. Αναζητήστε στο λέξιγκραμ http://www.lexigram.gr/lex/arch/#Hist0 και χαρακτηρίστε γραμματικά τις λέξεις

εἰώθασιν

συνεληλύθαμεν

φάσκειν

3.8. Αναζητήστε στο Ίντερνετ τη σημασία των φράσεων/ λέξεων (προσέξτε την ταυτότητα και την αξιοπιστία των σελίδων που θα επισκεφτείτε).

α. κατά τα ειωθότα (εἰώθασιν)

β. φάσκει και αντιφάσκει (φάσκειν)

γ. ενταύθα (ἐντεῦθεν)

δ. “βίος αβίωτος” (βίῳ)
